અનેકવિધ માહિતી માધ્યમોના પડકારો વચ્ચે ગ્રંથાલયસેવાને સતત અગ્રેસર અને જીવંત રાખવા છેલ્લા દોઢ દાયકા દરમ્યાન ગ્રંથાલયસેવાઓનું ફલક અત્યંત વિસ્તરતું રહ્યું છે. તેના સેવાફલક ઉપર માત્ર વયસ્કો જ નહીં અપિતુ સૌ નાના ભૂલકાઓ, બાળકો, કિશોરો, મહિલાઓ, સિનીયર સિટીઝન, પ્રજ્ઞાચક્ષુઓ વગેરેને પણ આવરી લેવામાં આવ્યા છે. ફરતા પુસ્તકાલયો સાથે "મા.જે."ની સેવાઓ ઘરે ઊંબરા સુધી વિસ્તારવામાં આવી છે. વૈવિધ્યસભર વિસ્તરણ સેવાઓ અને વિશેષ કરીને 'સાહિત્ય વર્તુળ' સાહિત્ય ચોરાની સાહિત્યિક પ્રવૃતિએ મૂક સાહિત્યને જીવંત બનાવી માત્ર અમદાવાદને જ નહીં અપિતુ સમગ્ર ગુજરાતને ગુંજતું કર્યું છે....નગરજનોનું આ પુસ્તકાલય ગૌરવ બની રહયું છે.